Šebekino

Šebekino on linn Venemaal Belgorodi oblastis, Šebekino rajooni halduskeskus. Asub Nežegoli jõe ääres, Belgorodist umbes 30 km kagu pool.

 Ajaloost 
Asulat on kaardil esmamainitud 1713. aastal. Asula on saanud nime maaomaniku alampolkovniku Šibeko järgi.Поспелов Е. М. Географические названия России: Топонимический словарь: Более 4 000 единиц. — М.: АСТ; Астрель, 2008
1839. aastal ehitas Alexei von Rehbinder (baltisaksa aadlisuguvõsa Rehbinderite esindaja) algse suhkruvabriku, mida 1848. aastal rekonstrueeriti ja suurendati. 1850. aastaks oli Rehbinderite suhkruvabrik saanud Kurski kubermangu üheks suurimaks.Šebekino
1888. aastal rekonstrueeriti suhkruvabrik, 1890. aastal tootis suhkruvabrik kaupa 1,575 miljoni rubla väärtuses. Kaupade ekspordi lihtsustamiseks rajati 1896. aastal asulani raudteeharu.
1905. aastal ehitas Rehbinder suhkruvabriku juurde elektrijaama, mis varustas elektriga lisaks tööstusettevõtetele ka elumaju. 20. sajandi alguses sai suhkruvabrik Venemaa suurimaks ja suhkru igapäevane toodang oli 15 vagunit, mis teenis aastas kuni 3 miljonit rubla tulu. 
16. detsembril 1938 anti VNFSV Ülemnõukogu määrusega Šebekino asulale linna staatus.«Справочник административно-территориального деления Белгородской области». Белгород, 2011
Sõjajärgsel perioodil kujunes Šebekino keemikute linnaks. 1948. aastal alustati NSV Liidu esimese keemiatehase ehitamist, kus toodeti pindaktiivsetel ainetel põhinevaid rasvaasendajaid ja pesuaineid.
Rohkem kui aasta pärast Venemaa sissetungi Ukrainasse 1. juunil 2023. aastal teatas vene rahvusest vabatahtlike võitlejaid ühendav Venemaa Vabaduse Leegion, et oli tunginud üle Ukraina piiri Belgorodi oblastisse ja alustanud lahinguid Šebekino linna piiril olevates külades. Vene võitlejad salvestasid videopöördumise, milles lubasid vabastada kogu Venemaa. Kohaliku meedia teatel hakkasid elanikud piirkonnast pagema.Venemaa Belgorodi oblast on tule all: kostis plahvatusi, toimusid lahingud. Postimees, 1. juuni 2023
Belgorodi kuberneri 2023. aasta 1. juuni kinnitusel tulistati linna BM-21 Grad raketiheitjaist.
Belgorodi kuberneri kinnitusel hukkus 2024. aasta 1. juunil linnas Ukraina tulistamise läbi viis inimest.

Viited

 Välislingid 

Suhkrupeedi harimise mehhaniseerimine. Punane Täht nr 68, 11. juuni 1951
Piiriäärsetest asulatest evakueeritud väljendavad rahulolematust võimude suhtes. Postimees, 2. juuni 2023
Mis on Belgorodi rünnakute taga? forte.delfi.ee

Kategooria:Belgorodi oblasti linnad